《寄刘方平》
唐代·皇甫冉

十年不出蹊林中，一朝结束甘从戎。严子持竿心寂历，

寥落荒从遮旧宅。终日碧湍声自喧，暮秋黄菊花谁摘。

每望南峰如对君，昨来不见多黄云。石径幽人何所在，

玉泉疏钟时独闻。与君从来同语默，岂是悠悠但相识。

天畔三秋空复情，袖中一字无由得。世人易合复易离，

故交弃置求新知。叹息青青长不改，岁寒霜雪贞松枝。

作者简介：皇甫冉，字茂政。约唐玄宗开元五年（公元717年）出生，卒于唐代宗大历五年（公元770年），润州（今镇江）丹阳人，著名诗人。先世居甘肃泾州。天宝十五年进士。曾官无锡尉，大历初入河南节度使王缙幕，终左拾遗、右补阙。其诗清新飘逸，多飘泊之感。